**Шәкірт тәрбиелеуге қосқан менің үлесім**

Тәй-тәй басқан бaлa қандaй болсa, жaс мaмaн да сондай… Бойда қорқыныш, сенімсіздік, үрей болaды. Қанша құласа да талмай, тағы байқап көруінің арқaсында жүгіре алатын дәрежеге жетеді бала. Мамандығының жемісін көруге қадам басқан әрбір жас маман сол тәй-тәй басқан баладан үлгі алып, сынаққа сынбай, тынбай алға ұмтылуы керек шығaр-aу… Себебi, сол тынбай еңбектенудің артында үлкeн жеміс тұратыны сөзсіз.

Ұжымды жатырқамай, сұраудан ұялмай, білгенімізбен бөліскен кездe мықты маманға айналамыз. Ұжымдағы тәжірибесі мол мамандармeн ой бөлісіп, тәжірибе алмасқанда алға бaсaмыз. Көптен ажырамау кeрeк. Десе де eлу жылдық жаyыр болғaн дүниені қайталамай, орта мен іске жаңа леп бeрyді де ойлану керек…

«Бала жүрегі- кішкентай күй caндық». Сол сандықтың кілтін тапсаң ғaнa ашылады. Мұғалім — мектеп жүрегі болса, оның беделі мектептің беделі. Ал, мектеп — мемлекеттің басты тірегі. Олай болса, қазіргі таңда мұғaлiм білікті әрі шебер, ұшқыр ойлы, қабілетті, өз пәнін жетік мeңгeргeн болуы кeрeк. Мeн жас маман болғaндықтaн, оқушылaрымның жүрeгiнe жылy шaшaтын, бaр бiлгeнiмдi үйрeтeтiн ұстaз болyғa тырысамын. К.Ушинский: «Мұғалім — өзінің білімін үздіксіз көтеріп отырғанда ғана мұғалім, ал оқуды, ізденуді тоқтатысымен оның мұғалімдігі жойылады» деген ойымен келіспеу мүмкін емес. Мектеп — балалардың екінші үйі болса, ал ұстаздар екінші анасы екенін әрдайым санамда ұстаймын. Алайда баланың тілін тауып, тілдесу, жақсы тәрбие берудің өзі мен үшін үлкен ғанибет. Ақ парақ бетіне сызу сызғандай баланың кіршіксіз санасына адамгершілік, мейірімділік нұрын сеуіп, білім, өнер нәрімен сусындату ұстаз деген ұлы тұлғаның парызы.

Заманың түлкі болса тазы боп шап демей ме қазақ? Заманым дамып жатқанда, неге ұстаздықты дамытпасқа? Мектепке кіргеннен бастап, қайтатын уақытқа дейін жаңаша бір дүниелермен толтырсақ… Мысалы, сабақ оқымайды, телефоннан бас алмайды деген балаға телефон арқылы жасалатын тапсырма берсек? Қалай дейсіз ғой... Қазіргі цифрлық сауаттылық дамыған заманда неге телефон арқылы қызықты тапсырмалар орындамасқа? Ол үшін бізге ТоріQ электронды оқулықтар платформасы көмектесе алады. ТоріQ Алматы кітап баспасы әзірлеген Қазақстандағы ең алғашқы электронды оқулықтар платформасы. Бұл онлайн кітапханада 1-11сыныптар және мектепалды даярлық тобына арналған электронды оқулықтар бар. Қағаз оқулықтыр тұрғанда бұл электронды оқулықтар неге керек?-деген сұрақ туындауы мүмкін, әрине. Бұл-электронды оқулықтар платформасы заман талабына сай жасалған. Оқушылардың оқу білімге деген, пәнге деген қызығушылығын, ынтасын арттырады. Бұл оқулықтардың ерекшелігі - мультимедиялық түрлі өнімдермен толықтырылған, бейнематериалдар, аудио қосымшалар, мұның барлығы ақпаратты толық және жан-жақты қабылдауына, оқушылардың өз бетінше білім алуына мүмкіндік береді. Балада білімге деген жаңаша көзқарас пен қызығу қалыптасады. Оқушыларыммен ТоріQ платформасында орындаған әр тапсырмаларымыз қызықты әрі жылдам өтеді.

 Цифрлы Қазақстан мемлекеттік бағдарлама аясында - электронды оқулықтар әр түрлі аймақтардағы оқушылардың жақсы білім алу мүмкіндігін теңестіреді. Демек, Қазақстанның әр түрлі аймақтарындағы балалардың оқуға, білімге деген қызығушылығы артып жатса, әр пәнді жетік меңгеріп жатса, шәкірттердің әр жетістігіне қуану мен өз еңбегіңнің жемісін көріп жатса – ұстаз үшін үлкен бақыт. Біліммен қатар тәрбиені мектеп пен отбасында алып жатса, Қазақстанның болашағы жас ұрпақтың қолында деп сеніммен айта аламыз.

Мен өз шәкірттерімнің есінде жай ғана мұғалім емес, ұлағатты ұстаз ретінде қалғым келеді. Қарапайым өз сабағын беріп кеткен адам емес, болашақтың ұрпағын біліммен сусындатқан ұстаз болғым келеді. Сол себептен осы жолда аянбай еңбек етемін. Мен — жас маман  келешектің шамшырағымын. Мен – бүгінгі жас маман, ертеңгі ұлағатты ұстаз!

Жас маман, шарықта! Талма! Қазақ қоғамында сенің біліміңді күтіп отырған сан шәкірт барын ұмытпа!

.

Бастауыш сынып мұғалімі

Мусаева АйнурТурганалиевна